Publication: Magyar Közlöny
Issue: MK-2002-47 (Year: 2002, Number: 47)
Era: 1990-2004
Section: 15. számú melléklet a 77/2002. (IV. 13.) Korm. rendelethez
Paragraph Index: 240

4. A nem közvetlenül az elméleti képzéshez kapcsolódó, intézményen kívüli gyakorlati képzés szabályai A testkulturális felsõoktatás alapképzési szakjainak gyakorlati jellegû képzéséhez tartoznak: — a szakmai gyakorlatok, — a rekreáció és sporttáborok, — a sportszakmai gyakorlatok — a tanítási gyakorlatok, — az edzésvezetési gyakorlatok. A gyakorlati jellegû képzésekhez rendelt összegzett kreditek aránya a teljes képzési idõhöz rendelt krediteknek legalább 5%-a, legfeljebb 15%-a lehet, a fõiskolai szintû szakokon 9—27 kreditpont, az egyetemi szintû szakokon 12—36 kreditpont, amelyekbe nem értendõk bele a tanárszakokon a külön jogszabályban meghatározott iskolai gyakorlatok kreditértékei. Az intézményen kívül szervezett, hosszabb idõtartamú szakmai gyakorlatok kritériumkövetelményként szerepelnek, azaz olyan kötelezõen teljesítendõ elõírások, amelyekhez nem rendelhetõ kredit.

Source: https://magyarkozlony.hu/hivatalos-lapok/d63eacc997f2e0bd5196f344ce4df581396a7b5d/dokumentumok/6b969b73e3e5127d2b0f80a30214795b734bd310/letoltes